Source: https://www.haigekassa.ee/inimesele/kindlustus/tooandja-kindlustatud
Timestamp: 2018-01-19 13:35:35+00:00

Document:
Ravikindlustustatud on Eestis töölepingu alusel töötavad inimesed, võlaõigusliku lepingu alusel töö- või teenustasude saajad, juriidilise isiku juhtimis- ja kontrollorgani liikmed ning füüsilisest isikust ettevõtjad ja nende tegevuses osalevad abikaasad.
üle ühekuulise töölepingu alusel töötav töötaja;
võlaõigusliku lepingu alusel töö- või teenustasude saaja, kes ei ole kantud äriregistrisse füüsilisest isikust ettevõtjana ja kelle eest juriidiline isik või juriidilised isikud maksavad sotsiaalmaksu sotsiaalmaksuseaduse § 9 lõike 1 punkti 2 alusel ühes kuus kas eraldi või kokku vähemalt sotsiaalmaksu miinimumkohustuse ulatuses (2018. aatsal on kuumäär 470 eurot).
juriidilise isiku juhtimis- või kontrollorgani liige tulumaksuseaduse § 9 tähenduses, kelle eest juriidiline isik maksab või juriidilised isikud maksavad sotsiaalmaksu sotsiaalmaksuseaduse § 9 lõike 1 punkti 2 alusel ühes kuus kas eraldi või kokku vähemalt sotsiaalmaksu miinimumkohustuses (2018. aastal on kuumäär 470 eurot);
ettevõtlustulu maksu maksja, kes maksab ettevõtlustulu lihtsustatud maksustamise seaduse alusel ettevõtlustulult sotsiaalmaksu vähemalt sotsiaalmaksuseaduse § 9 lõike 1 punkti 2 alusel ühes kuus vähemalt sotsiaalmaksu miinimumkohustuse ulatuses (2018. aastal on kuumäär 470 eurot);
Maksukorralduse seadusest tulenevalt peavad kõik tööd pakkuvad füüsilised ja juriidilised isikud oma töötajate töötamise andmed (töösuhte alustamised, peatamised ja lõpetamised) registreerima Maksu- ja Tolliametis. Tööandjatelt saadud andmed töötajate kindlustamiseks ning kindlustuse peatamiseks või lõpetamiseks edastatakse haigekassale töötamise registrist. Sotsiaalmaksumäärad on leitavad MTA kodulehel.
Õigus kindlustusele on üle ühekuulise tähtajaga või määramata ajaks sõlmitud töölepingu alusel töötavatel inimestel k.a. ajutise viibimisalusega Eestis seaduslikult viibival ja töötaval isikul, kelle eest on kohustatud maksma sotsiaalmaksu tööandja.
Ravikindlustus tekib TSD esitamise tähtpäevast järgmisel päeval juhul, kui TSD-l on väljamaksed deklareeritud koodidega 17, 18, 19, 123 või 125. Ravikindlustuse saamiseks peab sotsiaalmaks olema deklareeritud kas ühe tööandja TSD-lt või mitme tööandaja TSD-delt summeerituna vähemalt sotsiaalmaksu miinimumkohustuse ulatuses ( 2018. a on sotsiaalmaksu minimaalne kohustus 155,10 eurot kuus);
Kindlustatud isiku kindlustuskaitse peatub ühe kuu möödumisel isiku eest Maksu- ja Tolliametilt saadud andmete kohaselt sotsiaalmaksu miinimumkohustuse ulatuses sotsiaalmaksu deklareerimata jätmist sotsiaalmaksuseaduse § 9 lõike 1 punktis 4 sätestatud tähtpäevaks.
Ravikindlustus tekib TSD esitamise tähtpäevast järgmisel päeval juhul, kui TSD-l on väljamaksed deklareeritud koodidega 21, 22, 29, 30, 156 või 158. Ravikindlustuse saamiseks peab sotsiaalmaks olema deklareeritud kas ühe tööandja TSD-lt või mitme tööandaja TSD-delt summeerituna vähemalt sotsiaalmaksu miinimumkohustuse ulatuses ( 2018. a on sotsiaalmaksu minimaalne kohustus 155,10 eurot kuus).
Peatunud kindlustuskaitse jätkub järgmisel päeval pärast deklareeritud sotsiaalmaksu miinimumkohustuse täitmist tõendavate andmete laekumist haigekassasse
Kindlustatud isiku kindlustuskaitse peatub ühe kuu möödumisel isiku eest Maksu- ja Tolliametilt saadud andmete kohaselt sotsiaalmaksu miinimumkohustuse ulatuses sotsiaalmaksu deklareerimata jätmist sotsiaalmaksuseaduse § 9 lõike 1 punktis 4 sätestatud tähtpäevak. Ravikindlustuse kehtivust saab kontrollida riigiportaali teenuses „Ravikindlustuse ja perearsti info“ või haigekassa klienditelefonil 669 6630.
Juhime tähelepanu! Andmed isikute kohta, kelle kohta on laekunud sotsiaalmaksu miinimumkohustuse ulatuses, esitab Maksu-ja Tolliamet haigekassasse TSD esitamise tähtajale järgneval päeval.
TSD esitamise tähtaeg on iga kuu 10.-s kuupäev. Kui 10. kuupäev langeb puhkepäevale või riigipühale, laekuvad andmed sellele järgneval tööpäeval.
Kui sotsiaalmaks laekub enne tähtpäeva, edastab Maksu-ja Tolliamet andmed TSD esitamise tähtpäevale (näiteks 10. kuupäev) järgneval kuupäeval.
1. jaanuarist 2018 muutusid ravikindlustuse seaduse sätteid, mis reguleerivad ettevõtlustulu maksu maksja kindlustuskaitse tingimusi.
Sarnaselt juhtimis- ja kontrollorgani liikme ning võlaõigusliku lepingu sõlminud isikuga on ettevõtlustulu maksu maksja kindlustuskaitse algus ja peatamine seotud sotsiaalmaksu maksmisega. Kindlustuskaitse saamiseks peab isiku eest laekuma eelmise kuu sotsiaalmaks miinimumkohustuse ulatuses. Kindlustuskaitse tekib peale sotsiaalmaksu laekumist TSD esitamise tähtpäevast järgmisel päeval ja peatub ühe kuu möödumisel, kui järgmise deklaratsiooni esitamiseks ei ole sotsiaalmaksu miinimumkohustus täidetud. Andmed isikute kohta, kelle kohta on laekunud sotsiaalmaksu miinimumkohustuse ulatuses, esitab Maksu-ja Tolliamet haigekassasse TSD esitamise tähtajale järgneval päeval. Täpsemat infot palume küsida Maksu- ja Tolliametist.
K: Kui tööandja on unustanud töötaja kindlustamata, siis kas haigekassa teeb seda ise, kui inimese eest pidevalt makse makstakse?
Haigekassa ei saa töötajat ise kindlustada, seda peab tegema tööandja. Kui inimesega on sõlmitud üle ühekuulise tähtajaga või tähtajatu tööleping, tuleb registreerida töötaja Maksu- ja Tolliameti töötamise registris tööle asumise hetkeks.
K: Kui inimene asub osalise tööajaga hooajalisele tööle, siis kas tal kehtib ravikindlustus? Enne sellele tööle asumist tal ravikindlustust ei olnud.
Ravikindlustuse saamise erisused sõltuvad lepingust, mis inimesega sõlmitakse. Ravikindlustuse saab siis, kui sõlmitakse vähemalt üle ühekuulise tähtajaga või määramata ajaks sõlmitud tööleping või võlaõiguslik leping ning selle alusel makstakse isiku eest sotsiaalmaksu vähemalt sotsiaalmaksuseaduses kehtestatud miinimum kuumääralt). Sealjuures ei ole oluline, kas töötatakse osalise või täieliku tööajaga.
Kui inimesel ei olnud varem ravikindlustust, hakkab see kehtima 14 päeva pärast tööle asumist või lepingu sõlmimist.
Ettevõtte juhatuse liikmetele ning VÕS lepingu alusel töötavatel isikutel on õigus ravikindlustusele juhul, kui nende eest makstakse sotsiaalmaksu ühes kuus kokku vähemalt eelarveaastaks riigieelarvega kehtestatud kuumääralt arvutatuna. Nende isikute kindlustuskaitse tekib peale TSD esitamist järgmisel päeval ja peatub ühe kuu möödumisel, kui järgmise deklaratsiooni esitamise tähtajaks ei ole deklareeritud sotsiaalmaksu miinimumkohustuse ulatuses.
K: Kas isikul, kes töötab mitme töövõtulepinguga, on õigus saada ravikindlustus, kui ta saab igalt tööandjalt alla miinimumi palka, kuid tema eest makstakse sotsiaalmaksu kehtestatud miinimum kuumääralt?
Sellisel juhul on isikul õigus ravikindlustusele. Erinevate tööandjate makstud sotsiaalmaksud summeeritakse. Ravikindlustuse saab töövõtu-, käsundus- või muu teenuse osutamiseks sõlmitud ühe või mitme võlaõigusliku lepingu alusel töö- või teenustasusid saav isik, kelle eest lepingu teised pooled maksavad sotsiaalmaksu vähemalt sotsiaalmaksu miinimumkohustuse ulatuses(2017. aastal on kuumäär 430 eurot).
K: Kui inimene töötab võlaõigusliku lepinguga tähtajaliselt 12 kuud, kuid ei teeni selle aja sees iga kuu miinimumpalka. Kas lepingu teine pool peab maksma sotsiaalmaksu miinimumpalga järgi? Kui tööandja maksab sotsiaalmaksu tegelikult teenitud töötasu järgi
Tööandja peab maksma sotsiaalmaksu teenitud summalt/tasult. Kui tegelik tasu on alla riigieelarvega kehtestatud kuumäära (2017. aastal 430 eurot), siis ei ole töövõtjal õigus ravikindlustust saada.
K: Kas töötaval pensionäril on õigus ravikindlustusele tööandja kaudu?
Tööandja peab registreerima kõikide töötajate andmed.
Ravikindlustusele on õigus töötajatel, kellega on sõlmitud üle ühekuulise tähtajaga tööleping või võlaõiguslik leping, millelt makstakse iga kuu sotsiaalmaksu vähemalt sotsiaalmaksuseaduses kehtestatud kuumääralt (2017. aastal 430 eurot).
K: Töötaja läheb ajateenistusse. Kuidas peab tööandja toimima ravikindlustuse peatamiseks?
Kui töötaja läheb ajateenistusse, peab tööandja tema kindlustuse peatamise andmed edastama Maksu- ja Tolliameti töötamise registrisse. Haigekassa saab andmed töötamise registrist.
K: Kas ja kui kaua kehtib ravikindlustus pärast töö- või teenistuslepingu lõppemist?

References: § 9
 § 9
 § 9
 § 9
 § 9
 § 9